અંગ્રેજી ટાઈપીંગ શીખવા અને ઝડપ વધારવા માટે અનેક નાની એપ્લીકેશન્સ ઓલનાઈન ઉપલબ્ધ છે, પરંતુ ‘એ આઈ ટાઈપ’ એ બધાંથી અલગ પડે છે. ભૂલો વગર, ઝડપથી ટાઈપ કરવા અને ટાઈપ કરવાની સાથે સાથે શબ્દો અને વાક્યોના અનેક વિકલ્પો મેળવવાનું આ સરળ સાધન છે. તેને ઉપરોક્ત વેબસાઈટ પરથી તદ્દન મફત ડાઊનલોડ કરી શકાય છે. વિન્ડોઝની કોઈ પણ એપ્લીકેશન જેમ કે આઊટલુક, વર્ડ, નોટપેડ કે એક્સપ્લોરર વગેરેમાં ટાઈપ કરવા માટે આ સાધનનો ઉપયોગ કરી શકાય છે. તેને ડાઊનલોડ કરવા એક નાનકડું રજીસ્ટ્રેશન ફોર્મ ભરીને ડાઊનલોડ લિંક પર જઈ શકાય છે.